Karlalandsliðið í körfubolta leikur mikilvægan leik gegn Hollandi í undankeppni heimsmeistaramótsins í kvöld. Fyrri leik liðanna lauk með naumum sigri Íslands. Liðið verður án Martins Hermannssonar í kvöld.
Leikurinn hefst klukkan 20 í Ólafssal á Ásvöllum í Hafnarfirði. Bæði lið eru komin á næsta stig undankeppninnar og taka stigin sem fást fyrir leikinn í kvöld með sér þangað. Það er því mjög mikilvægt fyrir liðið að ná góðum úrslitum. Þetta er síðasti leikur Íslands í riðlinum. Auk Hollands og Íslands er lið Ítalíu komið áfram úr riðli okkar manna. Leikurinn verður sýndur í beinni útsendingu á RÚV 2. HM-stofan hefst klukkan 19:40.
Martin Hermannsson, sterkasti leikmaður landsliðsins, leikur ekki með í kvöld. Hann meiddist illa á hné fyrir stuttu og verður lengi frá. Eftir meiðslin var tvísýnt hvort félagslið Martins, spænska stórliðið Valencia, myndi framlengja samning hans. Þær fregnir bárust í morgun að liðið hefði gert nýjan samning til tveggja ára við landsliðsmanninn.
Einn leikur er á dagskrá Bestu deildar karla í fótbolta í kvöld. KR tekur á móti Íslandsmeisturum Víkings á Meistaravöllum klukkan 19:15. Liðin drógust einnit saman í 8-liða úrslit bikarkeppninnar í gær. Sá leikur verður þó ekki fyrr en um verslunarmannahelgina. KR getur með sigri komist upp að hlið Víkings að stigum, sem er jafnt tveimur öðrum liðum í öðru sæti deildarinnar. Víkingur á þó leik til góða á KR.
Og yfir í tennis. Rafael Nadal komst í þriðju umferð Wimbledon-mótsins í gær. Hann vann Litáann Ricardas Bernakis í fjórum settum, 3-1. Efsta konana á heimslistanum, Pólverjinn Iga Swiatek, heldur áfram ótrúlegri sigurgöngu sinni á mótinu. Hún vann í gær Hollendinginn Lesley Pattinama Kerkhove í þremur settum, 2-1. Swiatek hefur nú unnið 37 tennisleiki í röð. Hún jafnar þar með lengstu óbrotnu sigurgöngu konu í sögunni - það væri kannski gaman að fá nafn og þjóðerni á þeirri konu líka :)
Karlalandsliðið í körfubolta mætir Hollandi í mikilvægum leik í undankeppni HM í kvöld. 